দগ্ধ চিকিৎসক নজরুল হুদা সাংবাদিকদের জানান, মোহাম্মদীয়া হাউজিং সোসাইটিতে সৈয়দ ডেন্টাল নামে তাঁর একটি ক্লিনিক আছে। সন্ধ্যায় মাহবুবুল হক সেখানে দাঁতের চিকিৎসা করাতে আসেন। রাতে কম্প্রেসার মেশিন দিয়ে চিকিৎসা করার সময় হঠাৎ বিস্ফোরণ ঘটে। ঢাকা মেডিক্যাল কলেজ হাসপাতালের বার্ন ইউনিটের আবাসিক চিকিৎসক পার্থ শংকর পাল জানান, ডা. নজরুল ইসলামের মুখ ও দুই হাত ঝলসে গেছে। মাহবুবুল হকের দুই হাত মুখ মাথাসহ শরীরের ১৫ শতাংশ ঝলসে গেছে।